Dragi moji sedmaši,

Želim vam dobro jutro u našem zadnjem danu ovoga tjedna ponavljanja.

Vaš zadatak je vrlo jednostavan, riješit ćete zadatke s 80. strane vaše radne bilježnice. Kako su to numerički zadatci molim vas da ih napravite onako kako smo učili; prvo ispišete poznate podatke fizičkih veličina ne izostavljajući mjerne jedinice. Nakon što ste popisali podatke podcrtate sve i pogledate imate li koji podatak u kojem trebate pretvoriti vrijednost fizičke veličine u standardnu mjernu jedinicu. Ispod crte napišete što se traži. Ispod toga napišete formulu i pogledate trebate li formulu prilagoditi vašoj potrebi. Tada uvrstite vrijednosti u formulu i izračunate. Na kraju napišete rezultat iznosa tražene fizičke veličine s mjernom jedinicom te kratki odgovor.

Trebate samo dvije formule, iz ove cjeline, formulu za rad i formulu za gravitacijsku energiju. Da, još jednu i za snagu, u jednom odgovoru. Ukoliko se u zadatku traži kinetička energija, primijenit ćete zakon o očuvanju energije. Dakle, ovdje je posljednje zrno mudrosti: Tijelu koje pada, kinetička energija u trenutku udara na tlo jednaka je maksimalnoj gravitacijskoj energiji, na visini s koje je tijelo palo. Tu sam za vaša pitanja.

Oni koji nisu ispisali kratke natuknice u ponavljanju na strani 89 udžbenika prošli put, neka to napišu u obliku mentalne mape koja će im pomoći za sistematiziranje ove cjeline i pripremi za ispit znanja.

Svima želim puno uspjeha uz srdačan pozdrav.